2001/775/EY: Komission päätös, tehty 7 päivänä marraskuuta 2001, sianruhojen luokitusmenetelmien hyväksymistä Espanjassa koskevan päätöksen 88/479/ETY muuttamisesta (tiedoksiannettu numerolla K(2001) 3383)



Virallinen lehti nro L 291 , 08/11/2001 s. 0050 - 0051



Komission päätös, tehty 7 päivänä marraskuuta 2001, sianruhojen luokitusmenetelmien hyväksymistä Espanjassa koskevan päätöksen 88/479/ETY muuttamisesta (tiedoksiannettu numerolla K(2001) 3383) (Ainoastaan espanjankielinen teksti on todistusvoimainen) (2001/775/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84(1), sellaisena kuin se on viimeksi muutettuna asetuksella (EY) N:o 3513/93(2), ja erityisesti sen 5 artiklan 2 kohdan, sekä katsoo seuraavaa: (1) Komissio hyväksyi päätöksellä 88/479/ETY(3), sellaisena kuin se on muutettuna päätöksellä 94/337/EY(4), erilaisia sianruhojen luokitusmenetelmiä Espanjassa. (2) Espanjan hallitus on pyytänyt komissiota hyväksymään uuden sianruhojen luokitusmenetelmän. Yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85(5), sellaisena kuin se on muutettuna asetuksella (EY) N:o 3127/94(6), 3 artiklan mukaisesti vaaditut tiedot on toimitettu. Hakemusta tutkittaessa todettiin, että tarvittavat luokitusmenettelyn hyväksyntäedellytykset ovat täyttyneet. (3) Tämän vuoksi päätös 88/479/ETY on muutettava. (4) Tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 88/479/ETY seuraavasti: 1) Lisätään 1 artiklaan luetelmakohta seuraavasti: "- 'täysautomaattinen ruhojen ultraääniluokituslaite' (Autofom) ja siihen liittyvä arviointimenetelmä, josta on yksityiskohtaiset tiedot liitteessä olevassa 4 osassa." 2) Lisätään liitteeseen sen 4 osana tämän päätöksen liite. 2 artikla Tämä päätös on osoitettu Espanjan kuningaskunnalle. Tehty Brysselissä 7 päivänä marraskuuta 2001. Komission puolesta Franz Fischler Komission jäsen (1) EYVL L 301, 20.11.1984, s. 1. (2) EYVL L 320, 22.12.1993, s. 5. (3) EYVL L 234, 24.8.1988, s. 20. (4) EYVL L 150, 16.6.1994, s. 35. (5) EYVL L 285, 25.10.1985, s. 39. (6) EYVL L 330, 21.12.1994, s. 43. LIITE "4 OSA Täysautomaattinen ruhojen ultraääniluokitus (Autofom) 1. Sianruhojen luokitus tehdään täysautomaattisella ruhojen ultraääniluokituslaitteella (Autofom). 2. Laitteessa on oltava 16 kappaletta 2 MHz:n ultraäänianturia (Krautkrämer, SKF 2 NP). Ultraääniantureiden toimintaetäisyyden on oltava 25 mm. Ultraäänitulokset muodostuvat silavan ja lihasten paksuuden mittauksista. Mittaustulokset muutetaan arvioiduksi vähärasvaisen lihan osuudeksi keskustietokoneyksikön avulla. 3. Vähärasvaisen lihan osuus ruhosta lasketaan 35 erillisen mittauskohdan perusteella seuraavan kaavan mukaisesti: >VIITTAUS KAAVIOON> jossa: y= vähärasvaisen lihan arvioitu prosenttiosuus ruhossa. 4. Mittauskohtien ja tilastollisen menetelmän kuvaukset vahvistetaan komission asetuksen (ETY) N:o 2967/85 3 artiklan 3 kohdan mukaisesti komissiolle toimitetussa Espanjan pöytäkirjassa olevassa II osassa. Tätä kaavaa sovelletaan 60-110 kilogramman painoisiin ruhoihin."